Bagoas (vizir)

Ur pennad Bagoas zo ivez.

Bagoas  (Bagoi en henberseg, Βαγώας / Bagôas e henc'hresianeg) a oa un tizhog, egiptat a orin, ha mignon da roue Pers Artaxerxes III.

Istor
En em glevet e oa gant ar pennbrezelour Mentor, eus Rodos, evit sujañ Egipt a-nevez ouzh Impalaeriezh Pers (war-dro 342 moarvat). Kement a c'halloud en doe neuze ma voe gwir vestr ar vro, XVI, 50 ; cf. Didymus, Comm. in Demosth. Phil. VI. 5..
Kavout a reas un doare da binvidikaat buan. Skrapañ a reas levrioù sakr temploù Egipt ha goulenn a reas arc'hant bras evit o daskor d'ar veleienDiodoros, XVI, 51.. 
Pa oa bet lazhet Johannes e Templ Jeruzalem gant e vreur, ar Beleg Meur, e lakaas Bagoas (a oa a-du gant Johannes) un tailh nevez war ar Yuzevien, hag ez eas e-unan e-barzh an Templ (pezh a oa berzet gant ar veleien yuzev), o lavarout e oa-eñ glanoc'h eget ar vuntrerienFlavius Josephus, Antiquitates Judaicae, XI, 7, 1..

En 338 e reas lazhañ ar roue hag e holl vibien, nemet Arses a voe lakaet gantañ war an tron. 
Hervez ur vojenn kontet gant Élien, VI, 8. e vije bet lazhet ar roue Artaxerxes III gant Bagoas, peogwir en devoa roet urzh da lazhañ an tarv sakr Apis, hag e roaskorf ar roue da zebriñ d'e gizhier.

Dre ma ne gave ket Arses sentus a-walc'h outañ e roas urzh d'e gontammañ en -336. En e lec'h e lakaas ur priñs all, Darius III Codoman. Siwazh dezhañ ne oa ket sentusoc'h ar roue nevez eget Arsès. Met furoc'h e oa Darius, ha komprenet en doa petra a oa en em gavet gant arrouaned all, hag ober a reas da Vagoas evañ ar c'hontamm en doa aozet evit ar roueDiodoros, XVII, 5 ; Johann. Antioche, 38-39 embannadur Muller ; Arrien, II, 14, 5 ; Curt., VI, 4, 10..

 Notennoù 

Rummad:Istor Persia
Rummad:Tizhoged
Rummad:Tud kontammet